पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. कांग्रेस ने आगामी विधानसभा चुनावों से पहले जमीनी हकीकत का पता लगाने की कवायद शुरू कर दी है। इसके लिए विधानसभा स्तर पर पर्यवेक्षक नियुक्त किए गए है। जो कि विधानसभा क्षेत्रों में जाकर कार्यकर्ताओं और प्रमुख पदाधिकारियों से चर्चा कर फीड बैक लेंगे।
कांग्रेस के देहात जिलाध्यक्ष लालसिंह झाला ने बताया कि चित्तौडग़ढ़ लोकसभा क्षेत्र के लिए हिमाचल के विधायक अनिरुद्ध सिंह को पर्यवेक्षक बनाया गया है।
पर्यवेक्षक 13 जून को मावली विधानसभा क्षेत्र में प्रात: 11 बजे से डाक बंगले पर कार्यकर्ताओं और पदाधिकारियों से फीड बैक लेंगे। जबकि 14 जून को वे वल्लभनगर विधानसभा क्षेत्र के कार्यकर्ताओं से भीण्डर स्थित डाक बंगले पर फीड बैक लेंगे।
इनसे मिलेंगे: कांग्रेस पर्यवेक्षक क्षेत्र के सदस्यों, पूर्व विधायक और विधानसभा चुनावों के लिए संभावित प्रत्याशियों, प्रधान, प्रतिपक्ष नेता पंचायत समिति, नगरपालिका अध्यक्ष, ब्लॉक अध्यक्ष, अग्रिम संगठन अध्यक्ष, वरिष्ठ कांग्रेस नेता, पार्षद, जिला परिषद सदस्यों, ग्राम कांग्रेस अध्यक्ष व मौजूदा विधायकों से अलग अलग चर्चा कर फीड बैक लेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn